רון קלארק

[שמאל|ממוזער|250px|[ריצת 10000 מטר בטוקיו 1964. רון קלארק (12, רואים מספר 1), מסיים אחרי מוחמד גמודי (615) ובילי מילס (722)]]
**רונלד ויליאם "רון" קלארק, [[מסדר אוסטרליה|מפקד]], [[מסדר האימפריה הבריטית|חבר]]** (באנגלית: **Ronald William "Ron" Clarke, AO, MBE**; 21 בפברואר 1937 - 17 ביוני 2015) היה אתלט אוסטרלי. בשנות ה-60 קבע 17 שיאי עולם בריצות למרחקים ארוכים וזכה במדליית ארד אולימפית (טוקיו 1964).

קלארק כיהן כראש עיריית גולד קוסט בין השנים 2004 - 2012.

## ביוגרפיה
קלארק נולד וגדל במלבורן.

באולימפיאדת מלבורן (1956) בהיותו בן 19 זכה קלארק לכבוד להדליק את הלפיד האולימפי בטקס הפתיחה של המשחקים האולימפיים שנערך באצטדיון הקריקט של מלבורן.

### שיאן עולם
בתחרות שנערכה במלבורן ב-18 בדצמבר 1963 קבע קלארק בריצת 10000 מטר שיא עולם חדש של 28:15.6 דקות, שיפור לשיא העולם בן השנה ו-4 חודשים של פיוטר בולוטניקוב מברית המועצות (28:18.2 דקות). במהלך הריצה הוא קבע שיא עולם גם בריצת 6 מייל בתוצאה של 27.17.8 דקות.

### מדליית ארד אולימפית
באולימפיאדת טוקיו (1964) זכה קלארק במדליית ארד, בריצת 10000 מטר בתוצאה של 28:25.8 דקות, אחרי בילי מילס מארצות הברית שקבע שיא אולימפי חדש של 28:24.4 דקות ומוחמד גמודי מתוניסיה (28:24.8 דקות). נוסף לכך, הוא סיים פעמיים במקום תשיעי, בריצת 5000 מטר בתוצאה של 13:58.0 דקות ובריצת מרתון בתוצאה 2:20:26.8 שעות.

בתחרות שנערכה בהובארט אוסטרליה ב-16 בינואר 1965 קבע קלארק בריצת 5000 מטר שיא עולם חדש של 13:34.8 דקות, שיפור לשיא העולם בן ה-7 שנים ו-3 חודשים של ולדימיר קוץ מברית המועצמות (13:35.0 דקות). שבועיים לאחר מכן, בתחרות שנערכה באוקלנד ניו זילנד הוא שיפר את שיאו והעמיד אותו על 13:33.6 דקות. 4 חודשים לאחר מכן, בתחרות שנערכה בקומפטון קליפורניה ב-4 ביוני הוא שיפר פעם נוספת את שיאו העולמי והעמידו על 13:25.8 דקות. חודש ושבוע לאחר מכן, בתחרות שנערכה באוסלו נורווגיה ב-14 ביולי הוא שיפר בריצת 10000 מטר את שיאו העולמי והעמידו על 27:39.4 דקות ובכך היה לאתלט הראשון בהיסטוריה שירד מ-28 דקות בריצה זו. שיא זה החזיק מעמד כ-7 שנים ונשבר על ידי לאסה וירן מפינלנד (27:38.4 דקות). במהלך ריצה זו הוא קבע שיא עולם גם בריצת 6 מייל בתוצאה של 26.47.0 דקות.

בתחרות שנערכה בסטוקהולם שוודיה ב-5 ביולי 1966 קבע קלארק בריצת 5000 מטר שיא עולם חדש של 13:16.6 דקות. שיא זה החזיק מעמד 6 שנים וחודשיים ונשבר על ידי לאסה לירן (13:16.4 דקות).

באולימפיאדת מקסיקו (1968) סיים קלארק במקום חמישי בריצת 5000 מטר בתוצאה של 14:12.4 דקות ובמקום שישי בריצת 10000 מטר בתוצאה של 29:44.8 דקות.

## שיאיו האישיים
* ריצת 5000 מטר: 13:16.6 דקות (1966) **שיא עולם**
* ריצת 10000 מטר: 27:39.89 דקות (1965) **שיא עולם**
* ריצת מרתון: 2.20:26 שעות (1964)

## תארים והישגים
* במהלך הקריירה קבע קלארק 17 שיאי עולם חדשים. 4 שיאי עולם בריצת 5000 מטר, 2 שיאי עולם בריצת 10000 מטר, שיא עולם בריצת 20000 מטר, שיא עולם בריצת שעה, 2 שיאי עולם בריצת 2 מייל, 4 שיאי עולם בריצת 3 מייל, 2 שיאי עולם בריצת 6 מייל ושיא עולם בריצת 10 מייל.
*בשנת 1966 זכה למינוי כחבר במסדר האימפריה הבריטית.
*בשנת 2000 זכה במדליית הספורט האוסטרלית .
*בשנת 2013 זכה במינוי מפקד מסדר אוסטרליה.

## ראו גם
* התפתחות שיא העולם בריצת 5000 מטר 
* התפתחות שיא העולם בריצת 10000 מטר 

## קישורים חיצוניים

* רון קלארק, באתר האוסטרלי לאתלטיקה 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מדליסטים אולימפיים אוסטרלים
קטגוריה:אתלטים אוסטרלים
קטגוריה:שיאני עולם באתלטיקה
קטגוריה:פוליטיקאים אוסטרלים
קטגוריה:מסדר אוסטרליה: מפקדים
קטגוריה:חברים במסדר האימפריה הבריטית
קטגוריה:מדליקי הלפיד האולימפי
קטגוריה:רצים למרחקים ארוכים
קטגוריה:זוכי מדליית הספורט האוסטרלית
קטגוריה:אתלטים באולימפיאדת טוקיו (1964)
קטגוריה:אתלטים באולימפיאדת מקסיקו סיטי (1968)
קטגוריה:שיאני עולם אוסטרלים
קטגוריה:אוסטרלים שנולדו ב-1937
קטגוריה:אוסטרלים שנפטרו ב-2015